ru ru ru hbs_cyr ky ky ky ru ky ky ky ru ky ky ky cv ky ky ky ky ky ky ky ky ky ru ky ky tt ky ky ky ky ky ky ky ky ky ky kk ky ky ru ky ky ky ky kk ky ky ru ky ky ky ky ky ky ky ky ky ky kk ky ky ky ky ru ky be ru ru ru ru ru ru ru ru bg ru ru ru ru ru ru ru ru ru ru ru
Адамзатта аты улук, Манастап ураан чакырдык
- Манас Атабыздын үйүн курсак болобу?
Эгемендик алганыбызга 20 жыл өтсө да улутубуздун уңгусу, сыймыгы болгон Манас атабызга алгылыктуу мамиле, сый-урмат кыла албаганыбызга өкүнүп келебиз. Эмгиче борбор калаабызда Манас атабызга арналган үй жок экенине, андай үйдү куралбаганыбызга аттиң дейбиз. Эми да кеч эмес. Андыктан, редакторубуз Керим Айдаровдун сунушу менен "Асман пресс" гезити ушул маселени көтөрүүнү чечти. Адегенде коомчулуктун оюн билели дедик. Андан соң максатыбыздын пайдубалын түзүүгө аракет болор.
- Манас ата жаралгандан берки тарыхын кучагына алган жөн эле үй эмес, көркөм музей болушу керек, менин түшүнүгүмдө. Манас атабызга арналган, анын улуулугун чагылдырган эч нерсе жок. Тигине "Манас күмбөзү" Таласта бар, шаардагы "Манас Ордосу" деп "Манастын 1000 жылдыгынын" арты менен эл чарбасынын жетишкендигинин аркасында, көрүнбөгөн жерге какыратып бир нерсени салып койду. Бүгүнкү күндө ал араң эле турат. Руханий дүйнөнүн энциклопедиясы катары борборун курсак. Кыргызмын дегендер, кыргыздан тарбия алайын дегендер мына ошол жерден рухий дөөлөтүн толтурса. Мисалы, Италиянын борбору Рим шаарына барсаңыз ар бир көчөсүндө музейлери бар, ХV-ХVI кылымдагы Италиянын байлыктарынын бардыгы, сүрөт музейлерин орнотуп кеткен. Мына биздин Кыргызстанга, Бишкекке келгенде биринчи болуп бул жердеги сүрөт музейи сыяктуу эле Манас музейине, Манас Ордосуна барып, Манас үйүнө барып мына ошол жерди энциклопедиялык бардык жагына бай болгон үйдү кура турган болсок биздин жаштарыбызды тарбиялай алат элек. Мен толук колдойм, өзүм дагы мүмкүн болушунча жардамымды берем.
- Бул көтөрүп жаткан демилге абдан жакшы экен. Негизи бул боюнча мындан 20-30 жыл мурда эле ойлонуп пландаш керек эле. Эми эмне кыл дейсиң, айла жок. Мамлекеттин башындагы башчыларыбыз аракет кылса эчактан бери эле аткарып койчу иш. Бирок, азыр да кеч эмес. Андыктан, биринчи кезекте ойлончу нерсе финансылык маселе. Эмнеге дегенде, баары эле акча маселесине келип такалып жатпайбы. Менин оюмча, мына бул Тынчтык проспектиси менен күн чыгышты карай барганда ээн жерлер бар эмеспи, мына ошол жерге курулса дейм. Таза, ыңгайлуу, кенен. Ал эми шаарда орун жок.
- Бул абдан жакшы, бирок, бул иш оңой эмес! Буга атайын олтуруп план тузуш керек. Ансыз чачыранды болуп калат да, жасаган жумуштан пайда аз болуп калат. Андыктан биринчиден команда, экинчиден план, үчүнчүдөн күч, төртүнчүдөн убакыт, бешинчиден адамдык жана материалдык ресурс керек. Мына ошондо гана көтөрүлүп жаткан демилгени ишке ашырууга толук шарт түзүлөт. Ишиңиздерге ийгилик.
Өзү келип катылган Шоорук кандын кыргыз-дардан жеңилиши
Калча деген калкы бар,
Аларга кыргыз карк толду.
Ырысы каткан Шоорук кан
"Качып жүргөн салты бар,
Кара кыргыз деген эл
Мунун кайдан чыккан калкы бар?
Бул баатырсып келген кыргызга
Басылдашсам нетер? - деп, -
Катылышпай болбос, - деп, -
Кайдан чыксын жолдош, - деп, -
Бадакшанды алып жерим, - деп, -
Батпаган Маймун элим, - деп.
Басайын мунун демин! - деп. -
Жаман деп, мени ойлойбу?
Сексен уруу элим бар,
Сегиз жүз баатыр эрим бар,
АКШ Өкмөтү жардам берет
17- апрель. АКШ Өкмөтүнүн Эл аралык өнүктүрүү агенттиги (USAID) аркылуу 86 908 АКШ доллары өлчөмүндөгү грантты Ош облусунун Кара-Суу районунун Фуркат айылындагы көчө жарыгын оңдоо иштери үчүн бөлүп берет. Караңгы көчөлөр коомчулуктун коопсуздугуна терс таасирин тийгизип, Фуркат айылында 2010-жылдагы коогалаңда катуу жаракат алган үй, бизнес жана мектептерди кайра калыбына келтирүү иштерине бөгөт болуп жатат. АКШнын Эл аралык өнүктүрүү агенттигинин Өткөөл мезгилдеги демилгелер программасынын (USAID/OTI) көзөмөлүндөгү бул долбоор 2,6 км жолунда орнотулуучу 100дөн ашык электр мамылары жана жарыктары менен камсыздап, 3 500гө чукул айыл тургундарына жардам берет. Шарк айылынын жергиликтүү өкмөтү керектүү макулдашуу жана уруксат кагаздары менен камсыздап, чырактарды кароого жылына 5 556 АКШ долларын бөлүп турат. Айыл өкмөт жергиликтүү энергия компаниясы (РЭС) менен биргеликте иштеп, орнотуу иштерин көзөмөлдөө үчүн атайын кызматкерлер жана жабдыктар менен камсыздайт.
18- апрель. АКШ Өкмөтүнүн Эл аралык өнүктүрүү агенттиги (USAID) аркылуу Жалал-Абад облусунун Сузак районундагы Барпы айылынын электр энергия жана көчө жарыктандыруу кызматтарын жакшыртуу үчүн 86 507 АКШ доллар өлчөмундөгү грант тартуулайт. 2010-жылдын июнь айындагы окуялардын айынан ички миграция күчөп, Сузак районунда электр энергиясына болгон муктаждыктын өсүшү байкалган. Ансыз эле начар электр энергиясы жаңыдан көчүп келгендер менен жергиликтүү тургундар арасында мамиленин начарлашын жаратып, тургундардын жергиликтүү өкмөт көрсөткөн кызматтарына ишеничти төмөндөттү. АКШ Өкмөтү Чоко-Тобо айылынын 1 700 көп улуттуу тургундарына жардам катары эки трансформатор, чырактарды, электр линияларды жана көчө тиректерин сатып алууга каражат бөлүп берет.
19- апрель. АКШ Өкмөтү Ош облусунун Кара-Кулжа районунун Кара-Гуз, Кашка-Жол жана Ылай-Талаа айылдык округдарында сугат суу колдонуу мүмкүнчүлүгүн жакшыртуу максатында 92 294 АКШ доллар көлөмүндөгү үч грантты тартуулайт. Аталган иш-чара АКШнын Эл аралык өнүктүрүү агенттигинин Өткөөл демилгелер программасынын (USAID/OTI) жергиликтүү бийлик мекемелери жана суу колдонуучулар ассоциациялары менен биргеликте аткарылып, жазгы талаа иштери мезгилинин башталышында 10 километрден ашуун сугат арыктарын калыбына келтирет. АКШ Өкмөтүнөн бөлүнгөн каражат бардык үч аймактагы арыктарды тазалоо жана калыбына келтирүү иштерин аткарууга жумшалат.